## **קול קורא להגשת מועמדות לתוכנית "טכנולוגיה בשירות הקהילה"**

עזריאלי מכללה אקדמית להנדסה ירושלים מזמינה ארגונים ללא מטרות רווח הפועלים בעיר להגיש הצעות לפרוייקטי פיתוח אפליקציות ומערכות מבוססות אינטרנט.

במסגרת קורס אקדמי במחלקה להנדסת תוכנה סטודנטים יפתחו את המערכות הנדרשות עבור הארגונים

רקע:

עזריאלי מכללה אקדמית להנדסה הנה מהמוסדות המובילים בארץ ללימודי תואר בהנדסה המכשירה מהנדסים ברמה אקדמית מהגבוהות בישראל. עד כה הכשירה למעלה מ-2,100 מהנדסים ב- 8 מחלקות ללימודי הנדסה לתואר ראשון .B.Sc, מסלול לתואר שני בהנדסת תוכנה .M.Sc ומגוון מכינות קדם אקדמיות ייעודיות ללימודי הנדסה.  
המכללה מקיימת שיתופי פעולה פוריים והדוקים עם תעשיית ההיי-טק, המאפשרים התאמה מרבית של תכניות הלימוד במסגרת התואר בהנדסה, למגמות המתחדשות בתעשיות המתקדמות והקניית ידע אקדמי והכשרה מעשית המוכוונים לצרכי התעשייה בהווה ובעתיד.

המכללה שמה לה למטרה לעודד את הסטודנטים, מהנדסים לעתיד, לעשייה חברתית מודעת ואיכותית המחוברת לתחומי ההתמחות הנלמדים במכללה.

**אנו מציעים לכם**, ארגונים חברתיים הפעילים בעיר, הזדמנות לקבל צוות של חמישה סטודנטים ותיקים להנדסת תוכנה לצורך בנייה, הובלה ומימוש של **פרויקט תוכנה - אפליקציית ווב\מובייל** המותאם לצרכי הארגון.

הסטודנטים להנדסת תוכנה לומדים במסגרת הקורס כיצד להקים פרויקט תוכנה גדול הכולל: עבודה עם לקוח, כתיבת מפרטים, ניתוח דרישות ומימוש בסבבים של מוצר תוכנה\אפליקציה בסביבת לקוח\שרת באינטרנט.

למשל רכז מתנדבים בארגון יוכל לנהל את מערך הפונים והמתנדבים ביצירת שיבוצים, ליווי, קבלת משובים, ארגון אירועים, רשת חברתית ועוד באמצעות מערכת מבוססת אינטרנט ו\או אפליקציית מובייל.

דוגמאות לפרויקטים משנים קודמות: <https://github.com/jce-il/se-class/wiki/Projects>.

אוכלוסיית היעד:

עמותות וארגונים חברתיים ללא מטרות רווח הפועלים בירושלים או בסביבתה, להם יש צורך בשדרוג או הקמה של מערכת מחשוב לצרכי הארגון.

דרישות סף מארגון:

* ארגון ללא מטרות רווח מירושלים או סביבתה.
* ניסוח והעברת הצעת פרויקט קצרה הכוללת מספר משפטים על הארגון והצורך הנוכחי.
* הקצאת איש/אשת קשר בעל היכרות עם צרכי הארגון, לצורך ליווי שוטף של הסטודנטים.

המכללה תקבל פרויקטים שיעמדו בדרישות למימוש ע"י צוות סטודנטים (כחמישה סטודנטים לכל ארגון). רכז התוכנית וצוות הקורס ילוו את הסטודנטים והפרויקטים עד לשלב סיומם (חודש יוני)

המכללה תארגן יום פרויקטים בסיום הקורס בהשתתפות הלקוחות.

השירות יינתן ללא עלות כספית מצד הארגון.

**אופן הגשת מועמדות:**

שליחת [טופס הבקשה](http://jce-il.github.io/se-class/downloads/Technology4CommunityForm.docx) ל- [zivmo@post.jce.ac.il](mailto:zivmo@post.jce.ac.ilע) עד לתאריך **17/02/16**.

**טופס בקשה**

להגשה עד **17/02/16** [**zivmo@post.jce.ac.il**](mailto:לzivmo@post.jce.ac.il)

שם הארגון:\_\_\_\_מחשבה טובה

פעילות הארגון:

תחומי פעילות: קורסים והכשרות בתחומי טכנולוגיה ומחשב לאוכלוסיות שונות: ילדים, נוער בסיכון, דורשי תעסוקה, בעלי צרכים מיוחדים ועוד.

כתובת אתר הארגון: שדרות הרצל 124 ירושלים

איש הקשר בארגון (פרטי התקשרות, תפקיד): טל-יה מדמון, מנהלת פרוייקטים ובוגרים [tmadmon@mtova.org.il](mailto:tmadmon@mtova.org.il) , 0504265176

צורך הארגון: פלטפורמה לניהול הקשר עם בוגרים

(שמוצר תוכנה יכול לפתור, פסקה המפרטת את הצורך. האם קיים כיום מאגר נתונים? כן/לא ):

**על עמותת מחשבה טובה**

עמותת מחשבה טובה הוקמה בשנת 2003 ע"י אנשי חינוך והיי-טק במטרה לחבר אוכלוסיות מוחלשות לאפשרויות הרבות הטמונות בעולם הטכנולוגי.  במחשבה טובה אנו מאמינים כי האתגר הוא גם ההזדמנות- הנגשת הטכנולוגיה בסביבה תומכת ומעצימה, פותחת עבור אוכלוסיות רבות עולם שלם של אפשרויות להשכלה, תעסוקה והשתלבות חברתית. בכדי להגשים את חזונה, העמותה מפעילה מרכזים טכנולוגיים קהילתיים ברחבי הארץ וכן מרכז מחשבים נייד עבור אוכלוסיות הנעדרות גישה למרכזים הנייחים. בכל מרכז פועל צוות מסור אשר מתאים את תכניות הכשרה לצרכים המיוחדים של כל אוכלוסייה ומלווה את המשתתפים להצלחה.  
**הצורך**

במהלך למעלה מעשור של פעילות העמותה הנגישה את הטכנולוגיה ללמעלה מ 20 אלף משתתפים בקורסים והכשרות. במסגרת פיתוח הקשר עם בוגרי הקורסים העמותה שמה לעצמה ומטרה להרחיב את מעגל ההשפעה על הבוגרים שלנו, לשמר את הקשר עמם ולהציע להם הכשרות נוספות, מסלולי השמה ומידע רלוונטי שישמש אותם.

אנו מעוניינים בפלטפורמה שתסייע לנו בשמירה על קשר עם הבוגרים שלנו- הצעות עבודה, מקומות התנדבות, ניוזלטרים ועוד. העמותה עובדת עם מערכת ניהול בחמש השנים האחרונות, שמכילה את פרטי המשתתפים שלנו.

לכל שאלה או הבהרה ניתן לפנות לזיו [zivmo@post.jce.ac.il](mailto:zivmo@post.jce.ac.il)